ምዕራባውያኑንም በስደተኛ ከማጥለቅለቅ የተረፈ ነገር ያልነበረቸው አሸናፊው የማይታወቅባቸውን ጦርነቶች ስናይ ከረምን፡፡ በዚህ መሀል ብዙ ሽህ ሀዝቦች አለቁ፣ ሚሊዮኖች ስደተኛ ሆኑ፣ ቢሊዮን ዶላሮች ከሰሩ፣ ብዙ ሀብቶች ወደሙ፣ የጨቅላ ህጻናት የትምህርትና የጨዋታ ወርቃማ ጊዜ እንደዋዛ ባከነ፡፡ አሸናፊ ግን አልነበረም፡፡ ጦርነት በዚህ ዘመን የሀያላኑንን ኢኮኖሚ የሚፈትን ክፉ ነገር ሆኗል፡፡ ለምንም አይመከርም፡፡ ይህ ነገር ብድር ባደቀቃት፣ ሙስናና የፖለቲካ ቀውስ ባሰቃያት፣ ችግርና ረሀብ በፈተናት፣ ስደት አቅም ያላቸውን ልጆቿን በነጠቃት በሀገሬ እንዲሆን ቀንና ሌሊት እየሰበኩ ያሉ ሰዎችን በየቅፅበቱ ስመለከት የምር አሳሰበኝ፡፡ ትርፍ በሌለው ጦርነት የሚፈናቀሉ፣ የሚሞቱ፣ የሚራቡ ፣የሚሰደዱ ወገኖቼን አስቤ የምርም አሳሰበኝ፡፡ አስቡት እኔ ከአማራ ቤተሰቦች ተወለድኩ ፣ በእናታቸው አማራ በአባታቸው ትግሬ የሆኑ የምወዳቸው የአክስቴ ልጆች አሉ፣ በእናታቸው አማራ በአባታቸው ኦሮሞ የሆኑ የምወዳቸው የሌላ አክስቴ ልጆች አሉ፡፡